ارزګان ولایت کی د افغانی سرې میاشتې ټولنې د مجامع ولایتی استازو ترمنځ دوهمه ربع واره غونډه ترسره سوه. چهار شنبه د روان ۱۴۴۵ هجری قمری کال د رجب المرجب د میاشتې ۵ پینځمه نیټه، چی د ۱۴۰۲ لمریز کال د جدې میاشتې له ۲۷ نیټې سره برابره ده. د ارزګان ولایت د افغانی سرې میاشتې ټولنې نماینده ګۍ ریاست کی، د دې ولایت د مرکز ترینکوټ او اولسوالیو د مجامع ولایتی استازو او مرکزې ریاست د یو پلاوی، ترمنځ دوهمه ربع واره نوبتی غونډه ترسره سوه. جلسه د ارزګان څانګې د «دعوت الارشاد مدیر مولوی زین الله انصاری» لخوا د« قران عظیم الشان» د څو مبارکو ایاتونو په تلاوت ویلو پیل سوه، ورپسې د ارزګان نماینده ګۍ ریاست رئیس مولوی ثناء الحق "حقانی" د مجامع ولایتی استازو ته' د ښه راغلاست ترڅنګ د هغوی کړنې او فعالیتونه وستایل او خوښې وښوده، چی د افغانی سرې میاشتې ټولنې او هېوادوالو ته د خدماتو په وړاندی کولو کې هیڅ ډول هڅې نه سپموی. نوموړی د مجامع ولایتی استازو ته په خطاب کی وویل: تاسو باید د افغانی سرې میاشتې ټولنې آمرینو ته د اړتیا پر وخت مثبتی مشوری ورکړئ، او د ټولنی حقیقی تصویر تر مرکزې اداری ورسوئ، تر څو هغوی یې د حل لپاره لاس په کار سی. په ورته مهال د افغانی سرې میاشتې ټولنې د مرکزې ریاست د مجامع ولایتی پلاوی مولوی فضل الباری "جواد" د مرکز ترینکوټ او اولسوالیو مجامع ولایتی غړو ته « د افغانی سرې میاشتې پېژندنه اوه ګوونی بنسټیز اصول، د زړه سوری لرونکو ، بېلګونې، سخت سوځلو ماشومانو د افغانی سرې میاشتې لخوا د لېږد پروسه" د مرستونونو برخه، د دارلمجانین او بې سر پرسته کورنیو د ثبت پروسه» د مجامع ولایتی استازو او غړو د دندو او مسؤلیتونو اړوند په تفصیل سره معلومات وړاندی کړه. بلخوا ناسته کی د مرکز ترینکوټ او ولسوالیو د مجامع ولایتی استازو د اولسونو ستونزی او غوښتنې؛ د ارزګان څانګې رئیس او راغلی پلاوی سره شریک کړی او غوښتنه یې وکړه، چی افغانی سره میاشت دې؛ ارزګان ولایت ته نور روغتیایی کلینیکونه، ټیمونه، د حرفوی زده کړو مرکزونه او بې کاره ځوانانو ته د کار زمېنې برابرولو برخه کې اقدامات ترسره کړی، راغلی پلاوی د یادو ستونزو د حل کولو او تر مرکزې اداری د رسولو ژمنه وکړه. غونډه اختتامییې دوعآ په ویلو پای ته ورسېده. د ارزګان ولایت د افغانی سرې میاشتې ټولنې نماینده ګۍ ریاست د نشراتو او خپرونو مدیریت!